**NOSŪTĀM AR NOSACĪJUMU NEPUBLICĒT INFORMĀCIJU PAR MINĒTAJIEM PRETENDENTIEM, KĀ ARĪ NESAZINĀTIES AR VIŅIEM LĪDZ PIRMDIENAI, 25.FEBRUĀRIM!!!**

**Kandidāti uz valdes priekšsēdētāja amatu (alfabētiskā secībā)**

**Ivars Belte** no 2011.gada ir “Video International Ukraine” ģenerāldirektors, no 2007.gada bijis “Baltijas Mediju Alianse” izpilddirektors, no 2002. līdz 2007.gadam SIA “TV3” pārdošanas direktors, SIA “Eniro” mārketinga vadītājs, AS “Diena" laikraksta “Diena” direktors, reklāmas nodaļas vadītājs, “106.2 Radio Rīgai” mārketinga un pārdošanas nodaļas vadītājs, bijis Latvijas Reklāmas asociācijas prezidents un valdes loceklis, Latvijas Preses izdevēju asociācijas viceprezidents, ieguvis bakaulaura grādu Latvijas Universiātes Svešvalodu fakultātē, pabeidzis Pre-MBA kursu Rīgas Biznesa institūtā, apguvis Mārketinga kursu CIM (Chartered Institute of Marketing), kā arī konkurētspējīga mārketinga, uzņēmuma novērtēšanas, projekta vadības, efektīvas vadības, augstākā menedžmenta kursus Rīgas Ekonomikas augstskolā.

**Ginta Krivma** no 2003.gada ir mediju, tirgus un sociālo pētījumu aģentūras “TNS Latvia” valdes priekšsēdētāja, kā arī kopš 2005.gada video un pasākumu producēšanas studijas “Tantuki Production” (SIA “Krivms studija”) dibinātāja un valdes priekšsēdētāja, bijusi tūrisma aģentūras “Latvia Tours” stratēģisko pārmaiņu projekta vadītāja, “TV3 Latvia” mārketinga direktore, ieguvusi maģistra grādu biznesa vadībā RSEBAA, psihologa kvalifikāciju Rīgas Pedagoģijas un vadības augstskolā, kā arī sociālo zinātņu bakalaura grādu psiholoģijā. 2006. gadā uzsākusi studijas uzņēmējdarbības vadības doktorantūrā RSEBAA, Latvijas Banku augstskolas un Ventspils Augstskolas apvienotajā doktorantūras programmā.

**Rolands Tjarve** ir lektors Latvijas Universitātes Sociālo zinātņu fakultātē, bijis LR Valsts kontrolieres padomnieks, AS “AirBaltic” padomes loceklis, VAS “Elektronisko sakaru direkcija” padomes loceklis, LIAA direktora padomnieks un valdes loceklis, ģenerāldirektors VB SIA “Latvijas Televīzija” , priekšsēdētāja vietnieks Nacionālajā radio un televīzijas padomē, padomes loceklis “Preses apvienībā”, LR ministru prezidenta Māra Gaiļa preses sekretārs, Valsts reformu ministrijas preses sekretārs, programmu vadītājs VB SIA “Latvijas Radio”, Latvijas Žurnālistu asociācijas biedrs, bijis Latvijas pārstāvis Eiropas Komisijas darba grupā “Promoting Entrepreneurship on TV and in other audio-visual media”, ECREA biedrs, BAMR biedrs, biedrības “Cēsinieku klubs” valdes loceklis, vairāku zinātnisku publikāciju autors, beidzis Latvijas Universitātes žurnālistikas nodaļu, maģistra grāds komunikācijas zinātnē Latvijas Universitātē, pašreiz komunikācijas zinātnes doktora zinātniskā grāda pretendents Latvijas Universitātē, promocijas darba tēma “Sabiedriskās televīzijas transformācijas procesi postpadomju valstu elektroniskajās sistēmās”.

**Kandidāti uz valdes locekļa amatu programmu attīstības jautājumos**

**Patriks Grīva** bijis programmu direktors un programmu vadītājs “European Hit Radio”, “Radio Super FM”, SIA “Brazīlija” valdes loceklis, mārketinga un reklāmas SIA “beach.lv” valdes loceklis, radio “Fit FM” programmu direktors un programmu vadītājs, radio “Star FM” programmu direktors, radio “SWH”, “SWH Rock”, “Star FM”, “Mix FM”, “Skonto” programmu vadītājs, ētera režisors, raidījumu vadītājs LTV, profesionāls audio diktors, sabiedriskās organizācijas “Latvijas Pludmales volejbola līga” dibinātājs un valdes loceklis, ieguvis humantāro zinātņu maģistra grādu kultūras menedžmenta specializācijā Latvijas Kultūras akadēmijā, augstāko profesionālo izglītību uzņēmējdarbības vadībā Biznesa augstskolā “Turība”.

**Sergejs Ņesterovs** no 2003.gada bijis reklāmas aģentūras “Lowe Age Latvia” izpilddirektors, “Mccann Worldgroup Latvia” komunikācijas holdinga stratēģiskās plānošanas vadītājs, no 1995.gada līdz 2003.gadam bijis projektu direktors un klientu servisa direktors reklāmas aģentūrā “Adell Saatchi&Saatchi Latvia”, Rīgas Biznesa skolā ieguvis profesionālo maģistra grādu uzņēmumu un organizāciju vadībā (MBA), ārsta diploms ar izcilību Latvijas Medicīnas akadēmijā.

**Jana Semjonova** no 2004.gada ir LTV 7.kanāla satura redaktore, bijusi “TV3” raidījuma “Bez tabu laiks” vadītāja, ārzemju ziņu redaktore, no 1998.gada līdz 2002.gadam strādājusi “TV3” ziņu dienestā kā producente, diktore, korespondente. Ieguvusi bakalaura grādu komunikācijas zinātnē Latvijas Universitātē, no 2002.gada līdz 2004.gadam un no 2012.gada studē Latvijas Kultūras akadēmijā kultūras menedžmenta maģistra programmā, kur strādā pie maģistra darba tēmas “Izklaides satura vieta un funkcijas sabiedriskā medija saturā: formāti, menedžments, producēšana “Latvijas Televīzijā”.

**Kandidāti uz valdes locekļa amatu finanšu un tehnoloģiju jautājumos**

**Uģis Mālmanis** no 2008.gada ir finanšu direktors VAS “Valsts nekustamie īpašumi”, bijis finanšu pakalpojumu direktors “Lattelecom”, pārstāvniecības vadītājs “Scania credit AB/Scania Latvia”, reģiona biznesa attīstības vadītājs “Volvo Financial Services International AB”, reģiona finanšu vadītājs – atbildīgs par Baltijas valstīm “Volvo Truck Corporation AB”, auditors “Price Waterhouse”, ieguvis profesionālo maģistra grādu “Uzņēmumu un organizāciju vadīšanā” Rīgas Biznesa institūtā, inženierzinātņu bakalaura grādu Rīgas Tehniskajā universitātē, studējis CFA Institute Londonā studiju programmā “Chief Financial Administrator”, augstākā līmeņa vadītāju attīstības programmā “Lattelecom” sadarbībā ar O.D.A.

**Māris Skujiņš** bijis finanšu direktors SIA “Energo Capital”, valdes loceklis un finanšu direktors SIA « Baltcom TV”, valdes loceklis “HVE Balt-Com Fiber AB”, finanšu direktors un analītiķis SIA “Alīna”, valdes priekšsētājs Baltijas un Polijas reģiona vadības komitejā un kredītkomitejas loceklis SIA “Nordea Finance Latvia”, Rīgas Ekonomikas augstskolā ieguvis profesionālā maģistra grādu uzņēmējdarbības vadībā, apmaiņas programmas ietvaros studējis Cīrihes Universitātē banku un finanšu specialitātē, Maincas Universitātē vēstures specialitātē, ieguvis vēstures maģistra grādu Latvijas Universitātē.